Dar tal-Providenza  Joseph Vella, li jieħu ħsieb il-grotta tal-Madonna ta' Lourdes fil-Marsa flimkien ma' ibnu Mario u għadd ta' volontiera, ippreżenta għotja ta' €1,140 lil Fr Martin Micallef, id-Direttur tad-Dar tal-Providenza. Din l-għotja saret fi tmiem quddiesa kkonċelebrata fil-Knisja Parrokkjali tat-Trinità Qaddisa fil-Marsa. Is-somma nġabret matul is-sena minn għotjiet li ngħataw fil-grotta minn devoti tal-Madonna ta' Lourdes. Din il-quddiesa ilha ssir kull sena mill-1981 meta Mons. Mikiel Azzopardi, il-fundatur tad-Dar tal-Providenza, qaddes l-ewwel quddiesa f'din il-grotta fis-sena li kienet iddedikata għall-persuni b'diżabbiltà. Minħabba l-miżuri tal-Covid-19 il-quddiesa kellha ssir fil-Knisja Parrokkjali minflok fil-grotta stess kif kien isir fl-imgħoddi. Fl-2017 Il-Marsa tfakkar quddiesa iddedikata għall-persuni b'diżabilità